kardosdrur/scandi-wiki huggingface dataset:
Danske Grundejeres Brandforsikring

Danske Grundejeres Brandforsikring (for fast Ejendom og Løsøre) G/S var et dansk forsikringsselskab, stiftet den 2. juni 1907 af bl.a. F.C. Boldsen og Johannes Berggreen.

Berggreen var administrerende direktør fra 1907 til 1957 og hans søn Henrik Berggreen fra 1979 til 1990 (underdirektør fra 1963), hvor han nedlagde selskabet.

Fra 1982 havde selskabet generalagenturet for det engelske Avon Insurance, og var bl.a. også medejer af CPU Center for Program Udvikling K/S fra 1983. I 1990 blev Danske Grundejeres Brandforsikring overtaget og omdannet til Danske Brand A/S, som i 1997 blev fusioneret ind i et andet selskab. Ved overtagelsen i 1990 blev firmaets opsparede formue anbragt i Bergiafonden, som huses sammen med Nivaagaards Malerisamling.

1970 havde det fusioneret med Bergia A/S (Bergia er det latinske navn for Berggreen) og 1965 med Samvirke G/S.

Forkortelse af Danske Grundejeres Brandforsikring : D.G. Brand.

På et repræsentantskabsmøde på Hotel Royal i Vejle den 2. juni 1907 stiftes D.G. Brand. Selskabets første kontor var i Gothersgade 43, og i 1908 flyttede man hovedkontoret til St. Jørgensborg, Gl. Kongevej 1C. Fra 1917 havde selskabet til huse i Ny Rosenborg, Vester Voldgade 8 i København. I 1965 lejer FDC A/S to lokaler.

Johannes Berggreen`s store interesse for kunst, bevirkede at han fik Chr. Valentinusen (1903-1986) til at udsmykke kantinen omkring 1930, og fik den svenske kunstner Lars Värild (1910-1945) til at tegne et nyt logo til selskabet omkring 1941, som forstillende soldat med hjelm, pilekogger, bærende et skjold som beskytter mod lynnedslaget. Mosaik gulv Vester Voldgade 8 i København.

Litteratur 
 Oscar Lindholm: Danske Grundejeres Brandforsikring for fast Ejendom og Løsøre 1907-1932, 1932.

Eksterne henvisninger og kilder

Henvisninger 
 Hvor blev selskaberne af?
 Chr. Valentinusen, har forestået den kunstneriske udsmykning af Danske Grundejeres Brandforsikrings kantine 
 Bygningsbrandforsikring – Tabel 114
 Arkivskaber: Danske Grundejeres Brandforsikring
 LB FORSIKRING A/S - VEDTÆGTER  
 "Assurandøren", nr. 21 årg. 68.
 "Forsikringsvæsenets Historie i Danmark" 1963.
 "Samling af anmeldelser til Handelsregistrene", nr. 2 1923

Grundejeres Brandforsikring
Etableret i 1907
Ophørt i 1990
Tidligere virksomheder i København
Mini-MPV

Mini-MPV er en bilklasse der bruges i nogle lande til at beskrive MPV'ere i minibilsstørrelse. De er typisk højere bygget og med mere fleksibelt interiør end almindelige minibiler. MPV står for multi-purpose vehicle (dansk: flerbrugskøretøj), men navnet bruges sjældent i sin fulde længde. Begrebet Leisure activity vehicle (LAV) benyttes sommetider for mini-MPV'ere baseret på varevognsplatforme, men denne markedsføringsterminologi ignoreres typisk af pressen, der normalt bruger betegnelsen MPV. 

Brugen af terminologien begyndte i slutningen af 1990'erne, hvor markedspladsen for MPV'ere blev mere diversificeret. Daily Telegraph refererede til mini-MPV i 2000, men brugte terminologien om hvad der oftest klassificeres som kompakt-MPV'ere.

Definition af mini-MPV 

En mini-MPV er generelt set baseret på en minibilsplatform, og deler interiør, motorer og specifikationer med deres minibilssøskende. Mini-MPV'ere har generelt set samme længde som minibiler, men med en højere krop. Euro NCAP skelner ikke mellem mini og kompakt MPV'ere, men klassificerer dem alle som små MPV'ere. 

Eksempler på mini-MPV'ere omfatter Hyundai ix20, Toyota Avanza (begge er blandt de største mini-MPV'ere med længder på 4100 mm og 4140 mm) og Fiat Qubo, den Ford Fiesta-baserede Ford B-MAX og Suzuki Ertiga.

Leisure activity vehicle 
Leisure activity vehicle (LAV) er et markedsføringsbegreb for en lille varevogn der sælges som en MPV, som oftest baseret på en minibil, med to eller tre sæderækker og et stort og højt bagagerum med en stor bagklap. Renault Kangoo er et eksempel på en varevogns-baseret MPV der markedsføres som en LAV.  De blev populære i Europa i 1990'erne som et billigere alternativ til personbils-baserede MPV'ere. Et tidlig eksempel på denne kategori var Matra Rancho, der blev introduceret i 1977 baseret på en Simca pick-up.

Kilder
Fredrik Melander

Fredrik Melander er en fiktiv person, som er med i de 10 bøger, Roman om en forbrydelse, skrevet af det svenske ægtepar Maj Sjöwall og Per Wahlöö mellem 1965-1975.

Frederik Melander er, sammen med Lennart Kollberg, kollegaer til hovedpersonen Martin Beck.
Melander er kendt og højt respekteret for sin klæbehjerne, han husker enkelte detaljer fra selv flere år gamle sager. Han er en meget højt anset efterforsker i mordkomissionen.

Roman om en forbrydelse
Fiktive personer fra Sverige
Politifolk
Harbarnsen

Harbarnsen er en tidligere kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Lamspringe.

Geografi 
Harbarnsen ligger i et landbrugsområde mellem Naturpark Weserbergland Schaumburg-Hameln og Harzen, omkring 9 km sydvest for Bad Salzdetfurth. De omgivende højdedrag Sackwald, Harplage og Heber, er dele af Niedersächsisches Bergland.

Harbarnsens nabokommuner er (med uret fra nordøst) Sehlem, Neuhof, Woltershausen, Everode og Adenstedt, alle i Landkreis Hildesheim.

Inddeling 
I kommunen Harbarnsen ligger to landsbyer: Harbarnsen og Irmenseul.

Eksterne henvisninger 

 Om Harbarnsen på Amtets websted.

Nedlagte kommuner i Niedersachsen
Hovedvej A6

Hovedvej A6, ( eller A6) er en motorvej, der går fra Szczecin () til den polsk-tyske grænse ved Kołbaskowo og Pomellen. 

Hovedvejen fortsætter som motorvej A11 i Tyskland til Berlin. Det er en del af Europavej E28 fra Berlin via Szczecin, Goleniów, Koszalin og Gdańsk i Polen, Kaliningrad i Rusland og Marijampolė og Vilnius i Litauen til Minsk i Hviderusland.

En del af motorvejen er en del af Europavej E65 fra Malmø i Sverige over Świnoujście, Goleniów, Szczecin, Gorzów Wielkopolski, Świebodzin, Zielona Góra, Legnica og Lubawka i Polen, Prag og Brno i Tjekkiet, den slovakiske hovedstad Bratislava, Mosonmagyaróvár i Ungarn, Zagreb, Rijeka og Split i Kroatien, Bosnien-Hercegovina, Dubrovnik i Kroatien, Podgorica og Bijelo Polje i Montenegro, Serbien - Kosovo, Skopje, hovedstaden i Makedonien og over Korinth til Chania på Kreta (Grækenland).

Se også
Berlinka
Motorveje i Polen
Albert Frederick Marzian

Albert Frederick Marzian (9. september 1875 - 29. juni 1947) var en amerikansk komponist, pianist og musikforlægger, født i Rusland med tyske forældre. Han var ophavsmand til og udgav selv det kendte salonstykke Aftenklokkerne (Evening Chimes).

Der er tillige indicier for, at ragtimekomponisten Mark Janza (Lion Tamer Rag), der publicerede på Marzians forlag, var et pseudonym for Marzian selv.

Eksterne henvisninger 
 Duke University Libraries noder til Evening Chimes 
 Ragtimepiano.ca: Noder til Lion Tamer Rag

Kilder 

Komponister fra USA
Forlæggere fra USA
Pianister fra USA
Lamspringe

Lamspringe er en by og kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er administrationsby i amtet (Samtgemeinde) Lamspringe.

Geografi 
Kommunen Lamspringe ligger ved kilderne til floden Lamme mellem højdedragene Harplage mod nordøst, Heber mod sydøst og Sackwald mod vest. Den er beliggende inden for firkanten af byerne Alfeld–Bad Salzdetfurth–Bockenem–Bad Gandersheim. Større byer i nærheden er Hannover (50 km) og Hildesheim (30 km) mod nord, Göttingen (40 km) mod sydøst og Goslar (30 km) mod øst.

Eksterne henvisninger 

 Officielt websted

Byer i Niedersachsen
Kommuner i Niedersachsen
Neuhof (Niedersachsen)

Neuhof er en by og tidligere kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Lamspringe.

Geografi 
Neuhof ligger sydvest for Bad Salzdetfurth ved højdedraget Harplage ved floden Lamme, der er en biflod til Leine.

Inddeling 
I kommunen er der tre landsbyer:
 Neuhof
 Ammenhausen
 Wöllersheim

Eksterne henvisninger 

 Om Neuhof på amtets websted

Byer i Niedersachsen
Nedlagte kommuner i Niedersachsen
Sehlem (Niedersachsen)

Sehlem er en by og tidligere kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Lamspringe.

Geografi 
Sehlem ligger syd for Hildesheim, syd for Hildesheimer Wald og vest for højdedraget Harplage.

Ud over hovedbyen Sehlem, findes landsbyen Evensen i kommunen.

Eksterne henvisninger 

 Om Sehlem på amtets websted

Byer i Niedersachsen
Nedlagte kommuner i Niedersachsen
John Bodley

John Edward Courtenay Bodley (født 6. juni 1853 i Hanley, død 28. maj 1925 i Cuckfield) var en engelsk historisk forfatter.

Bodley studerede først i Oxford, senere jura ved Inner Temple. Han har været medlem af forskellige kommissioner, navnlig angående sociale spørgsmål. Bodley har i mange år boet i Frankrig for at studere dette land og dets institutioner; som resultat af disse studier offentliggjorde han 1898: France, bind 1 The Revolution and Modern France, bind II The Parliamentary System (fransk udgave 1901). Efter opfordring af kong Edvard VII skrev han: The Coronation of Edward VII, a Chapter of European and Imperial History (1903).

Kilder 

 
 

Historikere fra England
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Salmonsens
Den Italienske Sti

Den Italienske Sti er en af flere markerede vandrestier i den fredede del af Mols Bjerge på det sydlige Djursland i Østjylland. Navnet, Den Italienske Sti tilskrives Karen Blixen. Formentlig fik stien sit navn, fordi landskabet kan minde om et italiensk kystlandskab med enebær, gyvel, en dyb bugt og et blåt hav (Ebeltoft Vig) i baggrunden.

Forskningsområde 
Stien er del af 150 hektar naturarealer med hede, overdrev, enge og urørt løvskov under Molslaboratoriet, der er Naturhistorisk Museum i Aarhus' feltstation i Mols Bjerge. Herfra karakteriseres området som noget af den mest værdifulde natur i Danmark. Naturpleje af arealerne, der blandt andet går ud på at sikre, at det hele ikke vokser til i skov og krat, har til formål at sikre en række sjældne arter, der har det svært i det danske landskab, herunder insekter, hedder det i en informationsstander til Den Italienske Sti.

Der kan være opstillet forsøg i området, som Molslaboratoriet beder gæster om ikke at røre ved. Naturhistorisk Museum i Aarhus fik overdraget retten til at drive forskning på stedet i 1941 af ejeren, Ellen Dahl, der er Karen Blixens søster. Ti år senere blev gården, som Molslaboratoriet ligger i og de 150 hektar naturarealer, foræret til museet.

Tilgængelighed 

[
{
  "type": "ExternalData",
  "service": "geoline",
  "ids": "Q15958768",
  "properties": {
    "title": "Den Italienske Sti",
    "stroke": "#08476d",
    "stroke-width": 3
  }
}
]
Hunde må medbringes i snor og kun på stierne. Ridning og cykling er tilladt på stierne. Til fods må man færdes overalt. Turen kan bl.a. startes fra Molslaboratoriet, Øvre Strandkær, som man kan finde på en GPS eller et detailkort. En tilsvarende natursti, der er delvist sammenvævet med Den italienske Sti, Strandkærstien, kan man også følge fra Øvre Strandkær. Det tager 1- 2 timer at gå turen rundt på de to stier inklusive ophold undervejs. Der er tale om ruter, som ender ved udgangspunktet. Der findes brochurer med kort og fakta om stierne og området ved Molslaboratoriet. Brochurerne er frit tilgængelige fra informationsstandere ved p-pladsen til området.
Den fredede del af Mols Bjerge er kuperet, med anlagte vandrestier og grusveje gennem området. Landskabet plejes i retning af at opnå et åbent sletteagtigt efter-istids-indtryk. Området benyttes også til skiløb, når der er sne nok. Der er en række udsigtspunkter i området i cirka 130 meters højde over havet. De mest kendte er Trehøje, Stabelhøj og Agri Baunehøj. Fra disse stenalder- og jernalderhøje kan man se ind i det sydlige Djursland, Aarhusbugten, Jylland, Ebeltoft Vig, samt en rækker andre vige og bugter i Molslandet. Der er en en del mere eller mindre billedskønne grusveje gennem det fredede Mols Bjerge tæt på Den Italienske Sti og Strandkærstien. Dybe hulninger, i form af dødishuller, bidrager sammen med de høje bakker til at gøre landskabet markant og usædvanligt.

Se også 
 Søslaget i Ebeltoft Vig
 Ebeltoft
 Mols
 Glatved Strand
 Øjesø

 Kort  på naturhistoriskmuseum.dk

Nationalpark Mols Bjerge
Vandreruter i Danmark
Naturområder i Danmark
Lokaliteter i Syddjurs Kommune
Black Mountain College

Black Mountain College blev grundlagt i 1933 i Black Mountain, North Carolina, USA og lukkede 1957. 

Skolen var en reaktion mod de mere traditionelle uddannelsesinstitutioner. I sin kerne var den baseret på den antagelse, at en traditionel uddannelse og en kunstuddannelse skulle gå hånd i hånd og samtidig foregå både inden- og uden for klasseværelset. Ved at kombinere kollektive boformer med en uformel uddannelsesstruktur skabte Black Mountain et gunstigt miljø for det tværfaglige arbejde, der kom til at påvirke kunst og videnskab.

Blandt Black Mountains første professorer var kunstnerne Anni og Josef Albers, som var flygtet fra Tyskland efter, at nazisterne havde lukket Bauhaus. Det var deres progressive arbejde inden for maleri og tekstiler, som først tiltrak studerende fra hele USA.

I fyrrerne tog Black Mountain College imod store kunstnere og tænkere: Walter Gropius, Jacob Lawrence, Willem de Kooning, Robert Motherwell, John Cage, Alfred Kazin, Merce Cunningham og Paul Goodman. Eleverne befandt sig i nærheden af nyskabelser som Buckminster Fullers geodætiske kuppel og noget af den første performancekunst i USA.

Ved slutningen af 40'erne var rygtet af hvad der foregik i North Carolina begyndt at sprede sig over hele landet. I skolens ledelse sad kendte kunstnere og videnskabsfolk som bl.a. William Carlos Williams og Albert Einstein. 

Uddannelsesprogrammet omfattede kurser i poesi og fotografering,  og Black Mountain var blevet center for eksperimenterende undervisning i Amerika, som påvirkede uddannelserne ved andre amerikanske uddannelsesinstitutioner.

I 1953 forlod mange studerende og lærere Black Mountain til fordel for San Francisco og New York og skolen oplevede faldende interesse. Skolen havde gjort sit og lukkede 1957.

Alumner
Erik Christian Haugaard

Eksterne links

http://www.pbs.org/wnet/americanmasters/database/black_mountain_college.html
http://www.theartstory.org/school-black-mountain-college.htm

Uddannelsesinstitutioner i USA
Etableret i 1933
Ophørt i 1957
Seize the Day

Seize the Day er debutalbummet af den danske singer-songwriter Ida. Albummet udkom den 18. november 2013 på Epic Records og Sony Music. Ida vandt talentkonkurrencen X Factor på DR1 den 23. marts 2012, og udsendte efterfølgende vindersinglen "I Can Be", der var skrevet af Ida, Søren Vestergaard, og Tobias Stenkjær. Singlen har modtaget platin for downloads og streaming.

Seize the Day debuterede på hitlistens 20. plads, og solgte 385 eksemplarer i den første uge. Den efterfølgende uge faldt albummet til en 33. plads, som blev den sidste uge i hitlistens top 40.

Spor 

 angiver co-producer

Kilder

Popalbum fra Danmark
Debutalbum fra 2013
Woltershausen

Woltershausen er en by og tidligere kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Lamspringe.

Geografi 
Woltershausen ligger syd-sydvest for Bad Salzdetfurth og vest for amtets administrationsby Lamspringe. Kommunen er beliggende øst for Sackwalds og nord for Ahrensbergs i den vestlige del af floden Riehes og den sydlige del af Innerstes afvandingsområde.

Inddeling 

I kommunen ligger fire landsbyer:
 Woltershausen
 Graste
 Netze
 Hornsen

Eksterne henvisninger 

 Om Woltershausen på amtets websted

Byer i Niedersachsen
Nedlagte kommuner i Niedersachsen
A6

A6 har flere betydninger:

Motorveje 
 Hovedvej A6 – polsk motorvej
 Nordost Autobahn – motorvej A6 i Østrig

Andet 
 A6M Zero – japansk jager fra anden verdenskrig
 Audi A6 − bilmodel fra Audi
 A6-papir − internationalt papirformat i 105 × 148 mm
NHS

NHS har flere betydninger:
 National Health Service – sundhedssystem i England
 National Highway System – motorvejs-system i USA
Tommy Seebach (album)

Tommy Seebach er det tiende studiealbum af den danske sanger og sangskriver Tommy Seebach. Albummet var produceret af Tommy Seebach og Søren Bundgaard, og udkom i 1989 på EMI. Det indeholdt hittet "Du skælder mig hele tiden ud", der var en duet med Annette Heick. Teksten var skrevet af Keld Heick, og sangen skulle oprindeligt indspilles som en duet med en anden sangerinde, men da hun aldrig dukkede op i studiet blev det i stedet den dengang 15-årige Annette Heick der lagde vokal til. Tommy Seebach og Annette Heick indspillede senere et helt album med julesange med titlen Glædelig jul (1995).

Spor

Kilder 

Tommy Seebach-album
Album fra 1989
Jeppe Højbjerg

Jeppe Højbjerg (født 30. april 1995) er en dansk fodboldspiller, der spiller som målmand for Fremad Amager.

Klubkarriere

Esbjerg fB 
Jeppe Højbjerg skiftede fra barndomsklubben Sønderris SK til Esbjerg fB i 2009, hvor han faktisk var udspiller ved sit skifte. Han blev dog på tilfældigvis hevet ind i målet, hvor han ikke har forladt det siden. Her spillede han fra U15 -til U19 tiden, hvor han som 2. års U19 blev rykket fuldt fast op som 2. keeper. Fuldtidsprofessionel fra januar 2013. I takt med at han blev førsteholdsspiller, fik han også sin første professionelle kontrakt, hvorefter han skrev under på en kontraktforlængelse på 3 år, så kontrakten nu udløb i 2016. Kontrakten er blevet yderligere forlænget til 2019.

Da Højbjerg var 17 år, var han i oktober 2012 til prøvetræning i Everton med succes. Klubben ønskede endda at se ham igen, men han valgte at satse på at bibeholde sin daglige gang i Esbjerg, og være 2. keeper og fast omkring landshold. 

Han var i 2015 udlejet til FC Fredericia i 1. division. 

Højbjerg blev hentet hjem til Esbjerg fB med henblik på en rolle som starter i 2016-forårssæsonen. Han fik sin superliga-debut i udekampen mod F.C. København d. 28/2-2016.

Jeppe Højbjerg blev i 2016 kåret som største U21-talent i Danmark.

Referencer

Eksterne henvisninger 

 

Fodboldspillere fra Danmark
Fodboldspillere fra Esbjerg fB
Fodboldspillere fra FC Fredericia
Deltagere for Danmark ved sommer-OL 2016
Auguste Durand

Marie-Auguste Massacrié-Durand (18. juli 1830 i Paris - 31. maj 1909 sammesteds) var en fransk organist, musikkritiker, musikforlægger og komponist. Han kendes i dag især for sine salonvalse for klaver og sangen Comme à vingt ans (Som i ungdommens år), men komponerede også messer og musik for orgel og harmonium.

Durand spillede en vigtig rolle som musikforlægger med forlagene Durand-Schönewerk & Cie, A. Durand & fils og Durand & Cie. Han var således fransk forlægger for Richard Wagners operaer, Tannhäuser, Den flyvende hollænder og Lohengrin.

Hans forlag specialiserede sig i udgivelse af værker af store franske komponister som Claude Debussy, Maurice Ravel, Albert Roussel og mange andre..

Eksterne henvisninger

Kilder 

Komponister fra Frankrig
Romantikkens komponister
Personer fra Paris
Franskmænd i 1800-tallet
Franskmænd i 1900-tallet
Organister fra Frankrig
Musikkritikere fra Frankrig
Forlæggere fra Frankrig
St James's University Hospital

St. James's University Hospital  er et hospital i Leeds, West Yorkshire, England og er en af Storbritanniens mest berømte hospitaler, og det bliver ofte omtalt som Jimmy's.

St James's hævdede tidligere at være det største universitetshospital i Europa. Det er et af seks center, som foretager levertransplantation. Den første levende levertransplantation på NHS blev foretaget på St Jimmy's. Det er en del af Leeds Teaching Hospitals NHS Trust, sammen med Leeds General Infirmary (LGI), Seacroft Hospital, Wharfedale Hospital, Chapel Allerton Hospital og indtil april 2008 (hvor det lukkede) Cookridge Hospital. Både St James's og LGI er meget involveret i undervisning af medicinstuderende, sygeplejersker og doktorer.

Referencer 

Leeds
Hospitaler i Storbritannien
Etableret i 1925
Adenstedt

Adenstedt er en by i det centrale Tyskland med godt 1.000 indbyggere (2012), beliggende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Sibbesse.

Geografi 
Adenstedt ligger mellem højdedragene Sieben Bergen mod nordvest, Hildesheimer Wald mod nord, Heber mod sydøst og Sackwald mod sydvest.

Tidligere var Adenstedt også en kommune, men det ophørte pr. 1. januar 2016.

Eksterne henvisninger 

 Om Adenstedt  på amtets websted

Byer i Kreis Hildesheim
Spilna sprava

Spilna sprava (, ) er en ukrainsk oppositionsgruppe. Gruppen trådte frem da den tidligt i 2014 besatte flere vigtige offentlige kontorer i Kyiv, blandt andet justits-, landbrug- og energiministeriet (et par timer den 25. januar, angiveligt blot at vise, at gruppen kunne tage kontrol over bygningerne, hvis de ønskede) under Euromajdanprotesterne.

Gruppens leder er Oleksandr Daniljuk, en advokat og højreaktivist, som før har været involveret i kampagner mod den tidligere ukrainske præsident Leonid Kutjma og senere Kyivs borgmester Leonid Tjernovetskij.

Under Euromajdandemonstrationerne nægtede Spilna sprava at samarbejde med de øvrige grupper i demonstrationen. Spilna sprava blev anklaget af mere moderate oppositionsledere for at iscenesætte provokationer, som kunne have undermineret samtalerne med Ukraines præsident Viktor Janukovitj og regeringen og kunne have tjent som påskud for at pålægge undtagelsestilstand i Ukraine. Under Euromajdan tilspidsedes forholdet mellem Spilna sprava og det ukrainske nationalist parti Svoboda, og efter sigende tvang Svobodaaktivister Spilna sprava ud af landbrugsministeriet og Kyivs rådhus. Den 3. februar 2014 ankom Danylyuk efter sigende til London påstået på flugt fra en overhængende anholdelse i Ukraine.

Kilder 

Højreekstremisme
Ukrainske oppositions grupper
Euromajdan
Almstedt

Almstedt er en by i det centrale Tyskland med godt 1.000 indbyggere (2012), beliggende under Landkreis Hildesheim i den sydlige del af delstaten Niedersachsen. Den er en del af amtet (Samtgemeinde) Sibbesse.

Geografi 
Almstedt er beliggende syd for Hildesheim ved sydenden af Hildesheimer Wald mellem naturparkerne Weserbergland mod vest og Harzen mod sydøst. Almstedt gennemløbes af floden Alme, der er en biflod til Riehe.

Inddeling 
Almstedt var tidligere også en kommune, men pr. 1. november 2016 ophørte denne. Almstedt har en nabolandsby, Segeste, og begge landsbyer har seværdige kirker og velbevarede bindingsværkshuse. Kirken i Segeste er fra 1770.

Eksterne henvisninger 

 Om Almstedt  på amtets websted

Byer i Kreis Hildesheim
Byer i Niedersachsen
Jakob Andreasen

Jakob Andreasen (født 25. februar 1994) er en dansk fodboldspiller, der spiller for Varde IF. Hans primære position er på højre side af midtbanen, enten som kant eller bred midtbanespiller.

Klubkarriere 
Andreasen skiftede fra Starup IF til Esbjerg fB. Her spillede han på klubbens ungdomshold i x antal år.

I sommeren 2013 var Andreasen en ud af de fire U19-holdsspillere, der blev rykket op på førsteholdet. I takt med oprykkelsen, skrev han også under på en 1-årig professionel kontrakt.

Den 2. februar 2015 skiftede han til Brønshøj Boldklub, hvor han også i efteråret 2014 var til prøvetræning. Han spillede for Brønshøj Boldklub frem til sommerpausen.

I februar 2016 skiftede han til Kolding FC, som skulle forsøge at overleve i 2. division 2015-16, hvilket også lykkedes.

Han skiftede i sommeren 2017 til Varde IF.

Referencer

Eksterne henvisninger 

Fodboldspillere fra Danmark
Fodboldspillere fra Esbjerg fB
Fodboldspillere fra Brønshøj Boldklub
Fodboldspillere fra Kolding IF
Fodboldspillere fra Varde IF